MUKANDA WAMOSE WAKULIVANGA, OU VAVULUKA 
NGWAYVO, 


KUPUTUKA 


Kalunga mwatenga vyuma 


1 aHakuputuka Kalunga atangile 
melu namavu. 

2 Hamavu hapwile hapimbi, hapwile 
hamokomoko, kaha helu lyakajinga 
hapwile milima. Kaha Xipilitu ya- 
Kalunga apwile nakutengenya helu 
lyameya. 

3 “Kalunga ambile ngwenyi, Ku- 
pwenga kumunyika, kaha kumunyi- 
ka kucapwilenga. 

4 Kalungaamwenekumunyika ngwe- 
nyi, cinawahe, kaha Kalunga aha- 
ndunwine kumunyika namilima. 

5 Kumunyika Kalunga acilukile 
ngwenyi, Musana, kaha milima ayi- 
lukile ngwenyi, Ufuku. Kwapwile 
cingoloxi, kaha kwapwile cimene, 
likumbi limwe. 

6 Kalunga ambile ngwenyi, Mu- 
kaci kameya mupwenga utangata- 
nga, uhandunune meya nameya. 

7 Kalunga atengele utangatanga, 
anandunwine meya apwile muzi 
yautangatanga nameya apwile helu 
lyautangatanga, kaha capwile ngoco. 
8 Utangatanga Kalunga aulukile 
ngwenyi, Lilu. Kwapwile cingoloxi, 
kaha kwapwile cimene, likumbi lya- 
mucivali. 

9 Kalunga ambile ngwenyi, Meya 
ali muzi yalilu azavukile kumwe, 
kaha tunda yisoloke. Kaha capwile 
ngoco. 

10 Tunda Kalunga ayilukile ngwe- 
nyi, Mavu. Kaha kuzavuka cameya 
acilukile ngwenyi, Tulungalwiji. Ka- 
ha Kalunga acimwene ngwenyi, ci- 
nawahe. 

11 Kalunga ambile ngwenyi, Ha- 
mavu hasoke mwila, navyuma vya- 
kwima jimbuto vituta, namitondo 
yakwima mihako mwaya miyaci 
yayo, muyikiko muli jimbuto jayo 
hamavu. Kaha capwile ngoco. 

12 Hamavu hasokele mwila navyu- 
ma vyakwima jimbuto vituta mwaya 
miyaci yavyo, namitondo yakwima 
mihako muyikiko muli jimbuto jayo 


mwaya miyaci yayo. Kaha Kalunga 
acimwene ngwenyi, cinawahe. 

13 Kwapwile cingoloxi, kaha kwa- 
pwile cimene, likumbi lyamucitatu. 

14 Kalunga ambile ngwenyi, Hau- 
tangatanga walilu hapwenga vya- 
kumunyika vihandunune musana 
naufuku, vipwenga vinjikizo, vilwe- 
zenga jingonde namakumbi na- 
myaka. 

15 Vipwenga vyakumunyika hau- 
tangatanga walilu, vimunyikenga 
hamavu. Kaha capwile ngoco. 

16 Kalunga atangile vyakumunyika 
vyavinene vivali, eci cakumunyika 
cacinene cikuma kupwa nawata 
wamusana, eci cakumunyika caci- 
ndende kupwa nawata waufuku. 
Avatangile vatanganyika nawa. 

17 Kalunga avihakile hautangatanga 
walilu vimunyikenga hamavu, 

18 vipwenga nawata wamusana na- 
waufuku, vihandununenga musana 
namilima. Kaha Kalunga acimwene 
ngwenyi, cinawahe. 

19 Kwapwile cingoloxi, kaha kwa- 
pwile cimene, likumbi lyamuciwana. 
20 Kalunga ambile ngwenyi, Mu- 
meya muyonge mayongomena ava- 
kweci myono yakuyoya, kaha tujila 
vatukenga helu lyamavu hautanga- 
tanga walilu. 

21 Kalunga atangile tunyama vamu- 
kalungalwiji vavanene navakweci 
myono yakuyoya vakutambuka vo- 
sena, vayongelemo mumeya mwaya 
miyaci yavo, natujila vosena vakweci 
mavava mwaya miyaci yavo. Kaha 
Kalunga acimwene ngwenyi, cina- 
wahe. 

22 Kalunga avakiswile, avambile 
ngwenyi, Kasemenunga, mukavule 
cikuma, mukasulise meya amutulu- 
ngalwiji, kaha tujila nawa vakavule 
cikuma hamavu. 

23 Kwapwile cingoloxi, kaha kwa- 
pwile cimene, likumbi lyamucitanu. 
24 Kalunga ambile ngwenyi, Ha- 
mavu halovoke vakweci myono ya- 
kuyoya mwaya miyaci yavo, navi- 





1.1: Yowa. 1.1, 2. 


i 


€ 1.3: Samu 33.6; Koli. 2, 4.6. 


2 


muna, navaka-kuhalala hamavu, na- 
tunyama vahamavu mwaya miyaci 
yavo. Kaha capwile ngoco. 

25 Kalunga atengele tunyama vaha- 
mavu mwaya miyaci yavo, navimuna 
mwaya miyaci yavo, navaka-kuhalala 
hamavu vosena mwaya miyaci yavo. 
Kaha Kalunga acimwene ngwenyi, 
cinawahe. 

26 Kalunga alyambile ngwenyi, Tu- 
tengenu mutu wakutambula kuli Etu, 
wakulifwana na Yetu, “vapwenga na- 
wangana wavaizi vamukalungalwiji, 
natujila vamwilu, navimuna, naha- 
mavu hosena, navaka-kuhalala vaku- 
tambuka hamavu vosena. 

27 Kalunga atangile mutu wakuta- 
mbula kuli Ikiye. Amutangile waku- 
tambula kuli Kalunga. /Avatangile 
nalunga napwevo. 

28 Kalunga avakiswile, kaha Kalu- 
nga avambile ngwenyi, Semenunga 
mukavule cikuma, mukasulise ha- 
mavu, mukawononone. Twamenu- 
nga rawangana wavaizi vamukalu- 
ngalwiji, natujila vamwilu, navaka- 
kuyoya vakutambuka hamavu vo- 
sena. 

29 Kalunga avambile ngwenyi, Ta- 
lenu, ngunamihane vyuma vyakwima 
jimbuto vituta vyosenevi vili kwilu 
lyamavu kwosena, namitondo yosena 
yakwima mihako yamitondo yakwi- 
ma jimbuto, navipwa vyakulya kuli 
enu. 

30 Kaha kuli tunyama vahamavu 
vosena, nakuli tujila vahelu vosena, 
nakuli vaka-kuhalala hamavu vo- 
sena, vakweci myono yakuyoya, 
ngunavahane vyuma vyosena vituta 
kupwa kulya cavo. Kaha capwile 
ngoco. 

31 Kalunga amwene vyuma vyosena 
vize atengele, kaha ngwenyi, Vina- 
wahe cikuma. Kwapwile cingolozi, 
kaha kwapwile cimene, likumbi lya- 


mucitanu nalimwe. 

2 Ngoco melu namavu vavimanyi- 
xile, naliyongomena lyavyo lyo- 

sena. 

2 “Halikumbi lyamucitanu naavali 

Kalunga amanyixile milimo yenyi 

yosena atengele, kaha “halikumbi 

lyamucitanu naavali anokele kumi- 

limo yenyi yosena atengele. 


KUPUTUKA 1.25—2.15 


3 Kalunga akiswile likumbi lyamu- 
citanu naavali, alijilikile, mwomwo 
halikiko anokele kumilimo yenyi yo- 
sena atangile Kalunga nakutenga, 
xikaho. 


Vatu navatwama kumilemba 
yakuEtene 


4 Ou ukiko mujimbu wakuputuka 
camelu namavu haze avitangile, ha- 
likumbi lize atangile Yehova Ka- 
lunga mavu nalilu. 

5 Kaha haze hamavu hapwile kanda 
hatwame ciputa cakucipapa cimwe, 
kanda kusoke cuma cakucipapa 
cimwe cituta, mwomwo haze kanda 
Yehova Kalunga anokese vula ha- 
mavu, kaha kakwapwile mutu ali- 
mine hamavuko. 

6 Oloze hamavu hapwile nakukatu- 
ka mbundu nakuzovesa kwilu lya- 
mavu kwosena. 

7 Yehova Kalunga atengele mutu 
nalukungu lwahamavu, ahwiminyi- 
nyine kuhwima cakuyoya mumazulu 
enyi, kaha “mutu hyapwile ukweci 
mwono wakuyoya. 

8 Yehova Kalunga atumbile mile- 
mba muEtene, kutala kumusamuko, 
atwamixile mutu uze atengele kuze. 
9 Kaha kumavu Yehova Kalunga 
asokeseleko mitondo yosena yina- 
wahe kutala, nakuwaha kulya, fna- 
mutondo wakuyoya nawa mukaci 
kamilemba, namutondo wakutaciki- 
jila kuwaha nakupihya. 

10 KuEtene kwafumine kalwiji wa- 
kutwala meya kumilemba. Kufuma 
kuze alihandunukile kupwa tulwiji 
vawana. 

11 Lijina lyayou watete ikiye Pi- 
xone, ou ikiye uze wakujinguluka 
kulifuci lyaHavila lyosena, kuze kwa- 
twama ulu. 

12 Ulu walifuci lize wamwaza, kuli 
nawa 'ndelyume ?namalolwa aji- 
nyixe. 

13 Lijina lyakalwiji wamucivali ikiye 
Ngihone, ou ikiye uze wakujinguluka 
kulifuci lyaKuxe lyosena. 

14 Lijina lyakalwiji wamucitatu ikiye 
Hitekele, ou ikiye uze wakuhicila 
kumusamuko kuAsulya. Kalwiji wa- 
muciwana ikiye Yufwalate. 

15 Yehova Kalunga amutwalile mu- 
tu, amutwamixile mumilemba ya- 


1 2.12: Ulilila walivumba lyamwaza utoma. 


2 2.12: Malolwa andando yayinene. 


€ 1.26: Samu 8.6-8. 


€ 2.2: Hepe. 4.4. “2.7: Koli. 1, 15.45. 


f 1.27: Mateu 19.4; Mako 10.6. 


^ 2.2: Kulo. 20.8-11. 
f 2.9: 3.22; Kuso. 2.7; 22.2, 14. 


KUPUTUKA 2.16—3.12 3 


Etene mangana ayilimenga ayila- 
menga. 

16 Yehova Kalunga kamulwezele 
mutu ngwenyi, Kumitondo yoseneyi 
Sal mumilemba nauhasa kulyangako 
tunu. 

17 Oloze kumutondo wakutacikijila 
kuwaha nakupihya kanda ukalya- 
koko, mwomwo halikumbi lize nau- 
kalyako 'naukafwa cakufwa. 

18 Yehova Kalunga alyambile ngwe- 
nyi, Kacawahile lunga kutwama uka 
wenyiko. ¿Nangumutengela muka- 
kumukafwa wakulisoka nenyi. 

19 Kaha namavu Yehova Kalunga 
atengele tunyama vahamavu vosena 
natujila vahelu vosena, avatwalile 
kuli uze lunga atacikize mumwava- 
luka ngacilihi. Kaha mwexomwo 
alukile lunga vakweci myono ya- 
kuyoya vosena, mukiko vene mwa- 
pwile majinavo. 

20 Uze lunga avavulukile vimuna 
vosena majina, natujila vahelu vo- 
sena, natunyama vamuvipapa vo- 
sena. Oloze uze lunga kawanyineko 
muka-kumukafwa wakulisoka ne- 
nyiko. 

21 Yehova Kalunga amusavalikile 
lunga tulo twatuvulu, kaha ayile 
mutulo. Amufumixile lupaci lwenyi 
lumwe nakuwanyisamo ceka nyama 
omu lwapwile. 

22 Kaha ”lupaci luze amufumixile 
lunga, Yehova Kalunga #?alutengele 
pwevo, nakumuneha kuli lunga. 

23 Uze lunga ambile ngwenyi, ”Ou 
napu jino cifuhwa cakuvifuhwa vya- 
mi, nyama yakunyama yami. Na- 
vamuvulukanga ngwavo, “Pwevo, 
mwomwo vanamufumisa muli ŝlu- 
nga, zikaho. : 

24 “Kikaho lunga mwaseza ise na- 
naye nakulipanjika napwevo lyenyi, 
kaha hinavapwa mujimba umwe. 

25 Jino vosena vavali vapwile usele- 
sele, nalunga napwevo lyenyi, kave- 
vwile sonyiko.; 


Vatu navalikanga 
Jino “linoka alungulukile kuha- 
mbakana tunyama vamuvipapa 
vosena vaze atengele Yehova Kalu- 


nga. Ikiye amwihwile pwevo ngwe- 
nyi, Kumana, Kalunga nambe ngwe- 
nyi, Kanda mukalya kumitondo 
yoseneyi yili mumilembako? 

2 Pwevo ambile kuli linoka ngwenyi, 
Kumihako yamitondo yili mumile- 
mba tunahase kulyako. 

3 Oloze kumihako yamutondo uze 
uli mukaci kamilemba Kalunga na- 
mbe ngwenyi, Kanda mukalyakoko, 
cipwe kukwatako, kucina namufwa. 
4 “Linoka ambile kuli pwevo ngwe- 
nyi, Kufwa kamwexi kufwako. 

5 Mwomwo Kalunga natacikiza 
ngwenyi, halikumbi lize namukalya- 
ko, meso enu hinawatona, kaha 
namupwa nge mutulunga, hakutaci- 
kiza kuwaha nakupihya. 

6 Uze pwevo hakumona ngwenyi, 
mutondo unawahe kulya, ngwenyi, 
kuutala nameso wamwaza, ngwenyi, 
ukiko mutondo mwevwila mutu ci- 
pepa mwomwo wakuhana mangana, 
aheleleko kumihako yawo, alile, 
ahanyine nawa kuli lunga lyenyi 
apwile nenyi, kaha lunga alile. 

7 Kaha meso avosena vavali ato- 
nene, valitacikijile ngwavo, Tuli use- 
lesele. Kaha vatongele mafo amiku- 
yu nakulitongela mapepo mangana 
vavwale. 

8 Jino vevwile lizu lyaYehova Kalu- 
nga ali nakutambuka mumilemba 
hakuunda calikumbi. Kaha uze lunga 
napwevo lyenyi vamuswamine Ye- 
hova Kalunga kumitondo yapwile 
mumilemba. 

9 Yehova Kalunga amusanyikile lu- 
nga, amwihwile ngwenyi, Uli ku- 
lihi? 

10 Etavile ngwenyi, Ngwevwanga 
lizu lyove mumilemba, kaha ngwe- 
vwanga woma mwomwo nguli usele- 
sele, xikaho ngwaswamanga. 

11 Amwihwile ngwenyi, Nyi iyaze 
nakulweze ngwenyi, uli uselesele? 
Unali lyehi, tahi, kumutondo uze 
ngwakulwezele ngwami, Kanda uka- 
lyakoko? 

12 Uze lunga amwambile ngwenyi, 
Ou pwevo wanguhanyine kupwa 
nenyi, ikiye nanguhane mihako ya- 
kumutondo, kaha ngunali. 





3 2.22: Mulilimi lyavaHepeleu ngwavo, atungile pwevo. 
42.23: Mulilimi lyavaHepeleu ngwavo, Iza. 
52.23: Mulilimi lyavaHepeleu ngwavo, Ixe. 

4 KUPUTUKA 3.13—4.11 


13 Yehova Kalunga amwihwile pwe- 
vo ngwenyi, Eyi unalingi ika? Pwe- 
vo amwambile ngwenyi, Linoka 
anguhungumwisanga, kaha ngunali. 
14 Yehova Kalunga ambile kuli li- 
noka ngwenyi, Mwomwo unalingi 
cumeci, xikaho naupwanga uwakwa- 
ngula kuhambakana vimuna vosena 
natunyama vamuvipapa vosena. Na- 
utambukilanga hajimo lyove, ka- 
ha naulyanga lukungu hamakumbi 
osena nauyoya. 

15 Nanguhaka kole nawa mukaci 
kenu napwevo, namukaci katanga 
yove natanga yenyi. Muka-tanga 
yenyi mwakacika mutwe wove, ka- 
hove naukatota kukakukunya kenyi. 
16 Ambile kuli pwevo nawa ngwe- 
nyi, Luyando Iwove nakwimita cove 
nangukavivulisa cikuma. Naukase- 
ma vana naluyando, naujikanga 
mucima wove kuli lunga lyove, kaha 
ikiye mwapwa mwata wove. 

17 Ambile kuli Alama ngwenyi, 
Mwomwove unevwilila mulizu lya- 
pwevo lyove nakulya kumutondo 
kana ngwakulwezele ngwami, Ka- 
nda ukalyakoko, “rikaho mavu 
nawapwanga akwangula hali ove. 
Naulyangako naluyando hamaku- 
mbi osena nauyoya. 

18 Nahakusokelanga mingonga na- 
mituvapoko, kaha naulyanga vyuma 
vyakusoka hamavu vituta. 

19 Naulyanga kulya cove namavule 
akumeso ove, palanga nomu nauka- 
lumuka ceka kupwa mavu, mwomwo 
kukiko vene ngwakulowele, mwo- 
mwo unapu ulukungu, kaha nauka- 
lumuka ceka kupwa lukungu. 

20 Jino lunga alukile pwevo lyenyi 
lijina lyenyi ngwenyi, 'Eve, mwomwo 
ikiye naye yavaka-kuyoya vosena, 
xikaho. l 

21 Kaha Yehova Kalunga avalingi- 
lile Alama napwevo lyenyi kuvwala 
cavilambu, avavwikile. 

22 Yehova Kalunga alyambile ngwe- 
nyi, Kumana, mutu nalingi jino 
kupwa nge mutwapwEtu nakutaci- 
kiza kuwaha nakupihya. Kaha jino, 
kucina mwakolola livoko lyenyi na- 
kutambula nawa kumutondo waku- 
yoya, nakulya nakuyoya haya myaka 
yosena 


1 3.20: Nge ngwenyi, Wakuyoya. 
23.24: Vangelo vavalemu. 


23 xikaho Yehova Kalunga amulo- 
wele mumilemba yaEtene, mangana 
alimenga hamavu aze vamufumixile. 
24 Ngoco amuhangilemo mutu, aha- 
kile “vaKeluve kumusamuko kumi- 
lemba yaEtene, namulangi wapoko 
yamukwale yakujingwomwoka kwo- 
sena nakulama jila yakumutondo 
wakuyoya. 

14.7: Mokomoko ngwenyi, Wana wahaxili unautama kucikolo. 


e 3.17: Loma 8.20-22. 
e 4.10: Hepe. 12.24. 


2 4.4: Hepe. 11.4. 

